चम्बल पुल से बोलेरो गिरी, पिता पुत्र की मौत, 3 घायल
धौलपुर | गुरुवारअलसुबह 5 बजे अनियंत्रित होकर बोलेरो चंबल नदी के पुल से नीचे जा गिरी। जिससे पिता-पुत्र की मौके पर ही मौत हो गई तथा भांजे सहित परिवार के 3 जने गंभीर रूप से घायल हो गए। हादसे का शिकार हुए एक ही परिवार के लोग भांजे को साथ लेकर गंगा जी स्नान करने जा रहे थे। तीनों घयलों को गंभीर हालत में ग्वालियर रैफर कर दिया गया है।
जानकारी के मुताबिक मुरैना मध्यप्रदेश के अजीतपुरा गांव निवासी रामसेवक परमार (55) अपने पुत्र हरेन्द्र (32), धर्मेन्द्र (28), कुलदीप उर्फ जयेन्द्र (20) गोपालपुरा मुरैना निवासी भांजे सचिन उर्फ छोटू तौमर (18) पुत्र सूरजभान के साथ गुरूवार अलसुबह बोलेरो से गंगा जी स्नान के लिए घर से रवाना हुए। बोलेरो को कुलदीप चला रहा था। रास्ते में धौलपुर के कोतवाली थाना क्षेत्र में सुबह करीब 5 बजे चम्बल पुल से बोलेरो अनियंत्रित होकर नीचे नदी की धार के किनारे पर गिर पड़ी। जिससे रामसेवक उसके पुत्र हरेन्द्र की मौके पर ही मौत हो गई तथा धमेन्द्र, कुलदीप सचिन घायल हो गए।
चौकीपुलिस ने दिखाई तत्परता : जैसेही बोलेरो पुल से नीचे गिरी तो सागरपाड़ा पुलिस चौकी के संत्री को कोहरा होने की वजह से वाहन की लाइट गिरते हुए दिखाई दी। इस पर पूरा चौकी स्टाफ तुरन्त नदी में नीचे पहुंचा मगरमच्छों की परवाह किए बिना घायलों सहित मृतकों को पानी से बाहर निकाला तथा घटनाक्रम की सूचना उच्च अधिकारियों सहित 108 को दी। जिस पर 108 ने भी तत्परता दिखाते हुए तुरन्त मौके पर पहुंचकर घायलों को अस्पताल पहुंचाया। 108 के नदी में नीचे तक नहीं पहुंचने पर पुलिसकर्मी ऊपर तक घायलों को गोदियो में उठाकर लाए।
mai_Deva hin_Deva hin_Deva hin_Deva